Contingut

# Desar documents de text en format HTML

Podeu desar un document del LibreOfficeDev Writer en format HTML per tal de poder-lo visualitzar en un navegador web. Si ho voleu, podeu associar un salt de pàgina amb un determinat estil de paràgraf d'encapçalament per generar una pàgina HTML separada cada vegada que aquest estil aparegui en el document. El LibreOfficeDev Writer crearà automàticament una pàgina amb enllaços a cadascuna d'aquestes pàgines.

Quan deseu un document de text en format HTML, qualsevol gràfic del document es desa al document HTML com a flux de dades incrustades. LibreOfficeDev intenta mantenir el format original dels gràfics. Per exemple, les fotos JPEG o les imatges SVG es desaran a HTML com a tals. Tots els altres formats gràfics es desaran com a PNG.

1. Apliqueu un dels estils de paràgraf d'encapçalament per defecte del LibreOfficeDev, per exemple "Encapçalament 1", als paràgrafs on vulgueu generar una nova pàgina HTML.

2. Trieu Fitxer ▸ Envia ▸ Crea un document HTML.

3. En el quadre Estils, seleccioneu l'estil de paràgraf que vulgueu utilitzar per generar una pàgina HTML nova.

4. Introduïu un camí i un nom per al document HTML i a continuació feu clic a Desa.

Ens cal la vostra ajuda!